Sacro macello
<s>Sacro macello di Valtellina (), skraćeno Sacro macello, je naziv za masovne pokolje protestantskog stanovništva u Valtellini, alpskoj dolini na sjeveru današnje Italije, a koje su u julu 1620. izveli lokalni katolici na čelu sa Giacomom Robustellijem uz podršku španske vojske iz susjedne Lombardije.</s><s>Do tih je događaja došlo u kontekstu eskalacije vjerskih sukoba u tadašnjoj Evropi, koji su koincidirali sa izbijanjem Tridesetogodišnjeg rata, a posebno došli do izražaja u istočnom švicarskom kantonu Graubünden, koji je preko Lige Božje kuće bio povezan sa susjednim oblastima, uključujući Valtellinu.</s><s>Do masakra je došlo nedugo nakon što je švicarski protestantski vođa Jörg Jenatsch počeo progoniti katolike u Graubündenu, uključujući uglednu porodicu Planta u Valtellini.</s><s>Zbog toga su lokalni katolici organizirali ustanak uz podršku španske vojske, te su 18. jula zauzeli grad Tirano u pobili sve protestante koje su mogli naći.</s><s>Računa se da je tokom sljedeća četiri dana ubijeno između 400 i 600 ljudi, te su protestanti praktički bili istrijebljeni u toj oblasti.</s><s>Međutim, već sljedeće godine je Jenatsch upao u Valtellinu i zauzeo je, a što je pokrenulo niz borbi za prevlast u Valtellini gdje je protestante podržavala Richelieuova Kraljevina Francuska, a koji su okončani tek 1639. godine.</s>

<s>Naziv Sacro macello potiče iz 1853. godine kada je italijanski pisac Cesare Cantù o tim događajima napisao knjigu Il Sacro Macello di Valtellina.</s>

<s>Vidi još
Graubindenski ratovi</s>

<s>1620
Masakri
Graubindenski ratovi
Tridesetogodišnji rat</s>

